Soektog na vermiste seun (12) kom tot 'n hartseer einde | Maroela Media
'n 12-jarige seun se liggaam is gevind nadat hy Vrydagmiddagmiddag vermis geraak het terwyl hy in die see gaan swem het.
Sarah Smith, bevelvoerder van die Nasionale Seereddingsinstituut (NSRI) in St. Francisbaai in die Oos-Kaap, het Sondag bevestig die seun se liggaam is Saterdagmiddag gevind.
Smith het gesê NSRI-bemanning is Vrydag omstreeks 17:00 na Main-strand ontbied nadat berigte ontvang is dat 'n seun besig is om in die see te verdrink.
Die polisie en 'n ambulans is ook ontbied.
"'n Uitgebreide soektog na die seun is van stapel gestuur. Volgens ooggetuies is die seun die laaste keer gesien toe hy met sy gesig na onder op die water gedryf het. 'n Sterk seestroom het hom na bewering in die see in meegesleur," het Smith gesê.
"Ten spyte van 'n kuslynsoektog en uitgebreide soektog in die water, is daar geen teken van die seun gevind nie."
Die polisie se duik- en honde-eenheid het Saterdag met hul soek-en-reddingsoperasie voortgegaan.
"Die polisie het op sy liggaam op die strand afgekom en die liggaam verwyder," het sy gesê.
Die polisie doen 'n geregtelike doodsondersoek. Die seun se naam is nog nie bekend gemaak nie.
Dit is belangrik vir mense om te weet dat as dit sou gebeur dat 'n seestroom jou inwaarts sleur, moet nooit daarteen veg en probeer terugswem nie. Moet nie teen die stroom swem nie maar swem in lyn met die strand om uit die stroom te swem. Daardie strome is gewoonlik 100 meter breed of selfs smaller. Jy moet nie daarteen swem en jouself uitput as dit sou gebeur nie. Swem in lyn met die strand om sodoende uit die sterk seestroom te swem na kalmer waters.
Cherokee, jy is seker in KZN. Dit tel vir alle seestrome maar die see in die kaap is baie koud. Binne paar minute is jy tot op die been koud. Mense kry warm en gaan swem maar as jy nie "wetsuit" aanhet nie kom hulle baie gou uit. Dan is jy afgekoel. My seun gaan duik kreef by rooi els en hy sê selfs met sy Suit aan kom hy na 10 min uit want dis koud. Siestog ek bid vir die kind se familie alle sterkte toe. Dis so seer om n kind te verloor. ??
Om aan te sluit by Cherokee, swem ook STADIG om jou nie uit te put nie.
Die See in KZN is op die oomblik baie onstuimig en gevaarlik. Dis is seker die ergste wat EK dit in Jare Gesien het.